รอบด้านตลาดหุ้น – บล.บัวหลวง
วิเคราะห์ตลาดและแนวโน้ม วันนี้คาดดัชนี ฟื้นต่อจากเมื่อว …
13 ก.ค. 2560

วิเคราะห์ตลาดและแนวโน้ม
วันนี้คาดดัชนี ฟื้นต่อจากเมื่อวาน แนวรับ 1,570 จุด ต้าน 1,585 จุด กลยุทธ์เรายังคงโฟกัสกับการเลือกลงทุนหุ้นเป็นรายตัว โดยเมื่อวานนี้ “ประธานเฟดแถลงต่อสภาล่าง สะท้อนการขึ้นดอกเบี้ยอย่างค่อยเป็นค่อยไป และการลดงบดุลฯไม่ได้เร่งรีบอย่างที่ตลาดวิตก…Consensus คงมุมมองดอกเบี้ยเฟดขึ้นอีก 1 ครั้ง ปลายปีนี้ และ 2 ครั้ง ปีหน้า ดอกเบี้ยจะหยุดที่ 1.75-2% และคงคาดไม่ขึ้นในปี 2019 ส่วนการปรับลดงบดุลจะไม่เริ่มในเดือนนี้ อย่างที่ตลาดกังวลโดยจะเริ่มในเดือน ตค.” คาดหนุนบรรยากาศการลงทุนวันนี้ บวกกับคาดการณ์กำไรที่ดีกว่าตลาดคาด
แนวโน้มสัปดาห์นี้ คาดดัชนีฯจะฟื้นจากแนวรับ 1,560-1,565 จุด และมีโอกาสขึ้นทดสอบแนวต้าน 1,585 จุด (ดูรายละเอียดหุ้นที่คาด Outperform ในรายงาน Weekly strategy) /lยังเป็นไปตามคาด
หุ้นแนะนำวันนี้
เล่นหุ้นมือถือ (เน้น DTAC) เก็ง…กำไร 2Q17 ดีกว่าตลาดคาด: DTAC (เก็งประกาศงบเย็นนี้ดีกว่าคาด) เราคาดกำไ รสุทธิ 2Q17 ที่ 270 ล้านบาท (จาก 1Q17 ที่ 229 ล้านบาท 2Q16 ที่ 141 ล้านบาท) ตลาดคาดแค่ 100-190 ล้านบาท
ปัจจัยหนุน (1) การประมูลคลื่น 850-1800 MHz ได้เร็วภายในครึ่งแรกปีหน้า ซึ่งโอกาสที่ DTAC ได้คลื่นในราคาไม่แพง มีแนวโน้มเป็นไปได้สูง
(2) กำไร 3Q17 มีโอกาสจะดีกว่าคาดอีก: เพราะ DTAC ยังมี Upside จากการประหยัด USO tax อีก เดือนละ 50 ล้านบาท รับเต็มใน 3Q17 (ส่วน 2Q17 รับรู้แค่เดือนเดียว)
(3) กำไรปี 2018 มีโอกาสปรับขึ้นได้อีก: จากการย้ายฐานลูกค้าสัมปทานเดิม ไปยัง คลื่น 2300 ที่เพิ่งไ ด้มาจาก TOT ซึ่งจะช่วยประหยัดค่า Roaming (ยังไม่รวมไว้ในประมาณการณ์กำไร)
NAV play: JMT แนวรับ 28.75 บ. ต้าน 30 บ. Stop loss 28 บ. JMART แนวรับ 12.7 บ. ต้าน 13.3 บ. Stop loss 12.5 บ.
รายงานวันนี้
SCC (Company update): SCC Becoming a good yield play
คาดกำไร 2Q17 ที่ 1.44 หมื่นลานบาท ลดลง 10%YoY และ 17%QoQ หากไม่รวมกำไรพิเศษเราคาดกำไรหลักจะยังคงลดลง YoY (เพราะอุปสงค์ซีเมนต์ที่อ่อนตัวลง และค่าเสื่อมราคาที่สูงขึ้น) แต่มีแนวโน้มที่ทรงตัว QoQ ได้ (เพราะคาดได้รายได้เงินปันผลเข้ามาชดเชยกำไรส่วนอื่นที่ลดลง) เราคาดอุปสงค์ซีเมนต์จะผ่านจุดต่ำสุดใน 3Q17 นี้ โดยโครงการภาครัฐขนาดใหญ่ต่างๆ คาดจะเริ่มก่อสร้างตั้งแต่ปลายปีเป็นต้นไป ถึงแม้กำไร 2Q17 จะไม่น่าตื่นเต้นนัก แต่เรามองว่าเงินปันผลที่สูง 4.2% จะเป็นปัจจัยหนุนราคาหุ้น โดยเราคาดบริษัทจะประกาศจ่ายเงินปันผลระหว่างกาล 10.5 บาท/หุ้น เราคงแนะนำ ซื้อ ราคาเป้าหมาย 620 บาท
ADVANC (Earnings preview): Near-term catalystbinking 2.1GHz contract with TOT
คาดกำไร 2Q17 ที่ 7.3 พันล้านบาท ลดลง 14%YoY และ 5%QoQ  กำไรคาดลดลง YoY เพราะค่าใช้จ่ายคลื่น 900MHz และ ดีลพันธมิตรกับ TOT และดอกเบี้ยที่เพิ่มขึ้น เราคาดกำไรจะเริ่มปรับตัวขึ้น YoY ตั้งแต่ 3Q17 นี้ เพราะรายได้ที่เพิ่มขึ้น และค่าใช้จ่าย subsidies ที่ลดลง  เราคาดการเซ็นสัญญาคลื่น 2,100 กับ TOT ในเดือน ส.ค. จะเป็นปัจจัยหนุนราคาหุ้นระยะสั้น สำหรับระยะยาว เรามองว่าจะมีการประมูลคลื่น 1,800, 850 และ 2,600 ในปี 2018 เราคงคำแนะนำ ถือ ปัจจุบันราคาหุ้นให้ผลตอบแทนเงินปันผลราว 4%
TISCO (Company update): Earnings upgrade on lighter LLPs
เราปรับประมาณการกำไรปี 2017-18 ขึ้น 3% และ 5% เป้น 6.3 และ 6.7 พันล้านบาท ตามลำดับ จากแนวโน้ม credit cost ที่ต่ำกว่าคาด และด้วย coverage ratio ที่สูงถึง 172% สูงที่สุดในกลุ่ม เรามองว่าโอกาสที่ธนาคารจะลดการตั้งสำรองลงในช่วงที่เหลือ สำหรับ scope for upside เรามองว่ามาจากส่วนต่างดอกเบี้ย (NIM) ที่อาจดีกว่าคาดได้จาก อัตราดอกเบี้ยนโยบายที่ยังคงอยู่ที่ 1.5% ซึ่งใน 1H17 บริษัทมี NIM ที่ 4.26%  สูงกว่าคาดที่ 3.9% เราคงแนะนำ ซื้อ และปรับราคาเป้าหมายขึ้นเป็น 82 บาท (เดิม 78 บาท)
Technical Analysis
DTAC
แนะนำ:ซื้อ
เป้าหมาย: 58-60
Stop loss: &lt; 54
เหตุผล:เครื่องมือ Bollinger band บ่งชี้ถึงสัญญาณการดีดตัวขึ้นรอบใหม่ หนุนด้วยวอลุ่มที่เพิ่มสูงขึ้นมากกว่าค่าเฉลี่ยในรอบสัปดาห์
LPN
แนะนำ:ซื้อ
เป้าหมาย: 13
Stop loss: &lt; 11.6
เหตุผล:ราคาหุ้นส่งสัญญาณดีดตัวขึ้นตามจุดรับเส้นแนวโน้มระยะกลาง(เส้นประ) หนุนด้วยค่า DI+
 
KTB
แนะนำ:ซื้อ
เป้าหมาย: 19.8
Stop loss: &lt; 18.8
เหตุผล: KTB ปรับตัวลง 10% เรากำลังหาจุดกลับตัว โดยพบสัญญาณฟื้นตัวบนตำแหน่งแนวรับสำคัญ ขณะที่เส้นค่าเฉลี่ยส่งสัญญาณบวกรูปแบบ “Golden cross” บ่งชี้ถึงแนวโน้มขึ้น